Παναθηναϊκός (πυγμαχία)

Παναθηναϊκός Α.Ο.  Τμήμα Πυγμαχίας 140px 50px  ΠληροφορίεςΈτος ίδρυσης  1912, 1947 (επανίδρυση)Πρόεδρος  Δημήτρης ΒρανόπουλοςΈφορος  Μιχάλης ΝικητογλουΠροπονητές  Γιάννης Μανώλης Στέφανος Φιλιμιανοβ
Διονύσης ΠεφάνηςΈδρα  Γήπεδο Λεωφόρου ΑλεξάνδραςΘύρα 5

Το τμήμα πυγμαχίας του Παναθηναϊκού Αθλητικού Ομίλου ιδρύθηκε το 1912 και είναι ένα από τα πιο πλούσια σε τίτλους και διακρίσεις του συλλόγου, καθώς και στην ανάδειξη διακεκριμένων πυγμάχων. Αποτελεί τον πιο ισχυρό σύλλογο πυγμαχίας στην Ελλάδα με 30 Πανελλήνια Πρωταθλήματα, ενώ η έδρα του τμήματος βρίσκεται στο Γήπεδο Απόστολος Νικολαΐδης.

 Ιστορία 
 Ίδρυση 
Το τμήμα πυγμαχίας του Παναθηναϊκού ιδρύθηκε το 1912 από τον Τζον Σίριλ Κάμπελ, Άγγλο ποδοσφαιριστή-προπονητή του τότε Πανελλήνιου Ποδοσφαιρικού Ομίλου. Μαζί με το τμήμα ξιφασκίας που δημιούργησε το ίδιο έτος επίσης ο Κάμπελ, υπήρξαν τα πρώτα που ιδρύθηκαν έπειτα από το ποδοσφαιρικό και μήτρα του συλλόγου. Μετά από προσπάθειες που είχαν ξεκινήσει πριν το Β΄Παγκόσμιο πόλεμο κατάφερε τελικά να επανασυγκροτηθεί επίσημα το Φεβρουάριο του 1947. Ιδρυτής του τμήματος υπήρξε ο προπονητής πυγμαχίας Λεωνίδας Ηλιόπουλος. Σημαντική ήταν και η προσφορά του προπονητή Γιώργου Βαρθολομαίου και των τριών υιών του Κώστα Βαρθολομαίου που αργότερα αγωνίστηκε ως επαγγελματίας πυγμάχος στη Γαλλία και των Πέτρου και Γιάννη Βαρθολομαίου που αγωνίστηκαν για χρόνια στον Παναθηναϊκό.

 1949-1960: τα πρώτα Πρωταθλήματα 

Το 1949 ο Παναθηναϊκός κατέκτησε το πρώτο του πρωτάθλημα Ελλάδος με διακριθείς πυγμάχους τους Τσαλδάρη, Κάτρη, Σερβέτα, Παπαδόπουλο, Νικολόπουλο, Θεοτοκάτο, Παναγιωτίδη. Επανέλαβε την επιτυχία κατακτώντας και το 1950 τον τίτλο. Το 1951 ήταν και πάλι πρωταθλητής με 7 αθλητές του να κατακτούν την πρώτη θέση στις αντίστοιχες κατηγορίες.

Το 1952 ήταν μια από τις πιο οδυνηρές χρονιές για το σύλλογο παρά το ότι αναδείχθηκε και πάλι πρωταθλητής. Στις 28 Αυγούστου του 1952, ο πυγμάχος του Παναθηναϊκού, Νίκος Βαμβακάς αγωνιζόταν στην κατηγορία των 71 κιλών, σε διεθνή αγώνα που διεξήχθη στο Βελιγράδι. Μετά από πτώση του από χτύπημα παρέμεινε αναίσθητος και λίγο αργότερα απεβίωσε. Μετά από το τραγικό αυτό για το σύλλογο συμβάν ο Παναθηναϊκός ανέστειλε τη λειτουργία του τμήματος για ένα έτος.

Μετά την απουσία του στο πρωτάθλημα του 1953 ο Παναθηναϊκός επέστρεψε στην κορυφή κατακτώντας το πρωτάθλημα του 1954. Όμως και πάλι δεν είχε την ευκαιρία να το πανηγυρίσει καθώς ο Π. Κατρής που ήταν ένας από τους καλύτερους πυγμάχους της ομάδας έχασε τη ζωή του σε αυτοκινητιστικό δυστύχημα. 

Η περίοδος 1949-1960 έκλεισε με πέντε ακόμα τίτλους για τον Παναθηναϊκό. Σε 12 χρόνια είχε κατακτήσει 10 πρωταθλήματα. Αυτή ήταν μια από τις πιο επιτυχημένες περιόδους στην ιστορία του τμήματος. Το 1959 ήρθε και η πρώτη διεθνή επιτυχία για αθλητή του Παναθηναϊκού με το Δ. Μιχαήλ ο οποίος κατέκτησε στους Μεσογειακούς Αγώνες το χάλκινο μετάλλιο αγωνιζόμενος στα 63,5 κιλά.

 1961-1970 

Για τρεις συνεχόμενες χρονιές (1961-1963) ο Παναθηναϊκός έχασε τα πρωτεία. Το 1964 κατέκτησε και πάλι το πρωτάθλημα με πρωταγωνιστές τους Θεοτοκάτο, Οικονομάκο, Τσιρώνη. 

Την επόμενη χρονιά παρότι αναδείχθηκε πολυνίκης σε ατομικό επίπεδο έμεινε στη δεύτερη θέση του πρωταθλήματος. Το 1966 στέφθηκε πρωταθλητής Ελλάδας. Τα επόμενα δυο χρόνια ο Παναθηναϊκός κατέκτησε πάλι το πρωτάθλημα Ελλάδος.

 1971-1980: 7 συνεχή Πρωταθλήματα 

Με πρωταγωνιστές του Οικονομάκο, Αγριμανάκη, Αϊδηνιώτη, Κακούρη, Χρήστου, Παπαδόπουλο, Μπακρυσιώρης και Κουτσούγεραs οι πυγμάχοι του ΠΑΟ γράφουν ιστορία. Ο Παναθηναϊκός κατέκτησε 7 συνεχόμενα πρωταθλήματα (1971, 1972, 1973, 1974, 1975, 1976, 1977). Το 1971 κατέκτησε τον τίτλο σε όλες τις κατηγορίες.

 1981-1990 

Πέντε χρόνια μετά το τελευταίο πρωτάθλημα του 1977 ο Παναθηναϊκός κατέκτησε το 1982 και πάλι τον τίτλο, όμως δεν ήταν πλέον σε θέση να μονοπωλήσει τους τίτλους, καθώς σύλλογοι όπως ο Πανελλήνιος και η ΕΑ Πατρών ήταν εξίσου ανταγωνιστικοί και μοιράστηκαν τα Πανελλήνια πρωταθλήματα πυγμαχίας ανδρών μαζί του. Πρωταγωνιστές στη δεκαετία αυτη οι πυγμάχοι Μανώλης Σαρμάνης, Σταμάτης Κάζας, Γιώργος Ντουζιώτης, Γιάννης Βασάλος, Παπανικολόπουλος Σταύρος, Ιωαννίδης Γιάννης, Ιωαννίδης Γιώργος, Καραντινός Αναστάσιος, Γιαννόπουλος Νίκος. Οι πυγμάχοι αυτοί του Παναθηναϊκού ήταν επίσης και βασικά στελέχη της Εθνικής Ομάδος στους Βαλκανικούς, προολυμπιακούς και ολυμπιακούς αγώνες.  Ο Παναθηναϊκός κατέκτησε άλλο ένα πρωτάθλημα το 1986. To 1988 ο Παναθηναϊκός κατέκτησε το κύπελλο Ελλάδος.

 1991-2000 

Η ανανέωση που διεξήχθη στον Παναθηναϊκό απέδωσε καρπούς και οι πυγμάχοι Βασιλικός, Γιαννόπουλος, Ασκητής, Ντανιήλοφ, Σμυρλής, τον οδήγησαν σε επιτυχίες. Το 1992 ο Παναθηναϊκός ήταν και πάλι πρωταθλητής και το 1993 διατήρησε τον τίτλο. Το 1993 ο Πάρης Βασιλικός αγωνιζόμενος στην κατηγορία των 81 κιλών κατέκτησε το ασημένιο μετάλλιο στους Μεσογειακούς Αγώνες. Οι Ντανιήλοφ, Γιαννόπουλος, Ασκητής, Τζαβάρας και Βεντής, Γκίνης, Κοτάκος, Βασιλικός, Βασίλας, ήταν οι πρωταγωνιστές στην κατάκτηση τριών συνεχόμενων πρωταθλημάτων (1996, 1997, 1998) τα οποία ήταν και τα τελευταία για το σύλλογο μέχρι το 2011, καθώς και το Κύπελλο του 1999.

 2000-2010: περίοδος παρακμής 

Στη δεκαετία που ακολούθησε ο Παναθηναϊκός δε σταμάτησε να καλλιεργεί το άθλημα της πυγμαχίας, όμως έπαψε να πρωταγωνιστεί. Το τμήμα συρρικνώθηκε και παρά την ανάδειξη ταλαντούχων αθλητών δεν κατάφερε να κατακτήσει το πρωτάθλημα. Οι αθλητές είχαν κάποιες ατομικές διακρίσεις, όμως ο Σύλλογος δεν μπόρεσε να διεκδικήσει με αξιώσεις το πρωτάθλημα. Το 2010 οι αθλητές του Παναθηναϊκού πήραν δύο χάλκινα μετάλλια στο Πανελλήνιο πρωτάθλημα.

 2011-σήμερα: Πρωταθλητής 2011 και ανανέωση 

Το 2011 ο Παναθηναϊκός εκπροσωπήθηκε στο Πανελλήνιο πρωτάθλημα που έγινε στην Καβάλα από 24 έως 28 Νοεμβρίου από 6 αθλητέςΑναχωρούν για την Καβάλα οι πυγμάχοι μας!  Επίσημος ιστότοπος ερασιτέχνη Παναθηναϊκού. Οι αθλητές του Παναθηναϊκού κατέκτησαν 1 χρυσό (Τάσος Μπερδέσης στα 81 κ.) και 2 αργυρά μετάλλια (Ειρηναίος Τσινάκης στα 64 κ. και Θεόδωρος Ριζάκης στα 69 κ.), και οδήγησαν το σύλλογο στην κατάκτηση του 30ού πρωταθληματος στην ιστορία του και την πρώτη μετά το 1998Πρωταθλητής και στις… γροθιές ο Παναθηναϊκός!  Επίσημος ιστότοπος ερασιτέχνη Παναθηναϊκού. Στο πρωτάθλημα Β' κατηγορίας κατέλαβε την 4η θέση με ένα ασημένιο μετάλλιο του Κωνσταντίνου Γκοτσόπουλου, και δύο χάλκινα των Γεωργίου Αντωνόπουλου και Πέτρου Ζωγράφου. Στο πρωτάθλημα Γ' κατηγορίας κατέλαβε την 6η θέση με ένα ασημένιο μετάλλιο του Ηλία Ζωγράφου και ένα χάλκινο του Πέτρου Ζωγράφου. Στη Γενική Βαθμολογία για το έτος 2011 ο σύλλογος βρέθηκε στην 7η θέση μεταξύ 54 συλλόγωνΑγωνιστική δραστηριότητα 2011, σελίδες 7-25  Ελληνική ομοσπονδία . Για το 2013 ο ΠΑΟ ήρθε τρίτος στο πρωτάθλημα Ελλάδος Ανδρών (Τσινάκης πρώτος στα 64 κιλά, Σιούτας τρίτος στα 69 κιλά και Παπαθανασίου τρίτος στα 91 κιλά).

Με ενέργειες του Γιάννη Αϊδηνιώτη, προπονητή της ομάδας, αναδιοργανώθηκε και εξοπλίστηκε το προπονητήριο στο Γήπεδο Απόστολος Νικολαΐδης, ενώ πλέον ο σύλλογος καλλιεργεί και γυναικεία τμήματα. Το 2015 η πυγμάχος Αρετή Μαστροδούκα νίκησε την Ισπανίδα Λόλι Μουνιόθ σε αγώνες που έγιναν στο Απόστολος Νικολαΐδης και κατέκτησε τρεις Παγκόσμιους τίτλους στην κατηγορία 68,9 κιλών.

Το 2015 ο ΠΑΟ αναδείχθηκε πρωταθλητής και πολυνίκης σύλλογος ανδρών κατηγορίας elite, συγκεντρώνοντας 5 μετάλλια, δύο χρυσά των Ριτζάκη και Τσινάκη, αργυρό από τον Περδικάρη και δύο χάλκινα των Χελιώτη και Παπανικολάου.

Το 2016 αναδείχθηκε πρωταθλητής ανδρών σε όλες τις κατηγορίες (elite, β', γ'). Στην elite κατέκτησε τρία χρυσά με τους Ριτζάκη, Περδικάρη και Ράλλη που ήταν και οι μοναδικοί συμμετέχοντες πυγμάχοι του ΠΑΟ.

 Τρέχουσα σύνθεση ομάδας 
Άνδρες:  Σίνγκ Τζασκαμαλ , Δημήτρης Παυλίδης , Αντώνης Βελης, Βασίλης Τσιρικλος ,Βασίλης Στρατάκος , Γιώργος Γεωργατζας , Γιώργος Παππας, Γιάννης Μαννουηλιδης , Παναγιώτης Μυλουλης , Ρομπερτ Καπάϊ, Αναστάσιος Κοροβεσης, Νίκος Κασφικης , Ευάγγελος Ηλίου ,Γιάννης Χαλατιαν, Γιώργος Ντανταμης, Λευτέρης Σουλιώτης , Σωτήρης Πανάγου, Ηρακλής Ασετιάνι, Δημήτρης Ζολώτας ,  Μάριος Καμπεράϊ , Νίκος Ανδρικόπουλος, Παναγιωτης Ροΐδος, Κωνσταντίνος Σιδερης, Ιάσωνας Σωτηροπουλος,Τσαουσίδης Θεοχάρης, Φώτης Μπόζιος , Άγγελος Καψάλης , Κωνσταντίνος Τσάκαλης , Νικηφόρος Ρουσάκης, Κωνσταντίνος Λαρισης, Δημοσθένης Βασίλειου, Αντώνης Αγγελόπουλος, Στυλιανός Ρούλιας , Κωνσταντίνος Πλατείας.

Γυναίκες: Μαρία Φλωρου, Μαρία Γεωργίου, Ελένη Μαρτου, Δήμητρα Κωνσταντοπουλου, Ολγα Παπαδάτου , Δέσποινα Μάκρη, Μαρία Μιχαΐλα. 

 Τίτλοι 
 Πανελλήνιοι 
 30 Πρωταθλήματα ανδρών (πρωταθλητής βαθμολογίας): 1949, 1951, 1952, 1957, 1958, 1959, 1960, 1964, 1966, 1967, 1968, 1969, 1971, 1972, 1973, 1974, 1975, 1976, 1977, 1982, 1986, 1992, 1993, 1996, 1997, 1998, 2011, 2015, 2016, 2023
 19 Πρωταθλήματα ανδρών (πολυνίκης μεταλλίων): 1960, 1965, 1966, 1967, 1968, 1969, 1973, 1974, 1975, 1976, 1977, 1979, 1986, 1992, 1993, 1996, 1998, 2015, 2023
 2 Κύπελλα Ελλάδας Ανδρών: 1988, 1999Αθλητική Ηχώ, 30/9/1999 σελ. 34 Κυπελλούχοι οι Παναθηναϊκός και ΠΑΟΚ σε άνδρες και εφήβους αντίστοιχα.
 8 Πρωταθλήματα Ελλάδας Γενικής Βαθμολογίας: 1960, 1964, 1966, 1969, 1971, 1982, 1996, 1998
 1 Πρωτάθλημα Γενικής Βαθμολογίας Ανδρών: 2016
 1 Πρωτάθλημα γυναικών (πρωταθλητής βαθμολογίας): 2025
 1 Πρωτάθλημα γυναικών (πολυνίκης μεταλλίων): 2025

 Άλλοι τίτλοι 
Πρωτάθλημα Αθηνών-Πειραιώς: 1952
 Πρωτάθλημα Ελλάδος Eφήβων Βαθμολογία : 1963
Πρωτάθλημα Ελλάδος Εφήβων Πολυνίκης: 1963, 1997
Πρωτάθλημα Ελλάδος Παίδων  Πολυνίκης : 1996 
Κύπελλο Ελλάδος Ανδρών Πολυνίκης: 1988, 1999
 Πανελλήνιο πρωτάθλημα Β' κατηγορίας Ανδρών Βαθμολογία: 1956, 1957, 1959, 1960, 1961, 1963, 1971, 2016, 2021
Πανελλήνιο πρωτάθλημα Β' κατηγορίας Ανδρών Πολυνίκης: 1960, 1961, 1963, 1982, 2017, 2021
Πρωταθλήματα Νοτίου Ελλάδας Β΄κατηγορίας Ανδρών Βαθμολογία: 1984, 1994
Πρωταθλήματα Νοτίου Ελλάδας Β΄κατηγορίας Ανδρών Πολυνίκης: 1984
 Πανελλήνιο πρωτάθλημα Γ' κατηγορίας Ανδρών Βαθμολογία: 1962, 1963, 1964, 1969, 1971, 2016
Πανελλήνιο πρωτάθλημα Γ' κατηγορίας Ανδρών Πολυνίκης: 1961, 1962, 1969, 1971

 Πρωταθλητές πυγμάχοι ανά έτος 
ΈτοςΠυγμάχοιΆλλες Διακρίσεις 1946 Γ. Παπαδόπουλος (75κ.), Δ. Σουλόπουλος (61κ.) 1949 Λαμπριανίδης (71κ.), Ε. Παναγιωτίδης (51κ.), Ι. Καλούπης (54κ.), Π. Σιμιτόπουλος (75κ.), Ανθόπουλος, Γ. Τσαλδάρης 1950 Γ. Παπαδόπουλος (75κ.), Ε. Παναγιωτίδης (51κ.), Ανθόπουλος, Αντωνόπουλος, Γ. Τσαλδάρης 1951 Γ. Παπαδόπουλος (71κ.), Τοπαλόπουλος (63,5κ.), Χωσάκος (67κ.), Στουραϊτης (60κ.), Σαράφογλου (54κ.), Χ. Σβινέλης (57κ.), Ν. Βαμβακάς (67κ.), Γ. Τσαλδάρης 1952 Γ. Παπαδόπουλος (75κ.), Στουραϊτης (60κ.), Χ. Σβινέλης (54κ.), Σερβετάς (51κ.), Ι. Καλούπης (57κ.), Γ. Τσαλδάρης 1953 Γ. Παπαδόπουλος (71κ.), Χωσάκος (63,5κ.), Χ. Σβινέλης (57κ.), Γ. Τσαλδάρης 1954 Δ. Καραχάλιος (51κ.), Γ. Παπαδόπουλος (75κ.), Χ. Σβινέλης (60κ.), Λαμπριανίδης (71κ.), Γ. Τσαλδάρης 1955 Δ. Καραχάλιος (51κ.), Γ. Παπαδόπουλος (75κ.), Χ. Σβινέλης (54κ.), Σερβετάς (57κ.) 1956 Χ. Σβινέλης (60κ.), Λαμπριανίδης (71κ.) 1957 Δ. Μιχαήλ (67κ.), Τσόκαρης (71κ.), Δ. Καραχάλιος (51κ.), Χ. Σβινέλης (60κ.), Σερβετάς (54κ.), Ι Λαμπριανίδης (75κ.) Χ. Σβινέλης (5ος στο ΣΙΣΜ)  1958 Δ. Μιχαήλ (67κ.), Ν. Βλασσόπουλος (60κ.), Τσόκαρης (71κ.), Δ. Καραχάλιος (51κ.), Χ. Σβινέλης (60κ.), Λαμπριανίδης (75κ.), Βαρθολομαίος 1959 Δ. Μιχαήλ (67κ.), Τσόκαρης (80κ.), Α. Θεοτοκάτος (51κ.), Δ. Καραχάλιος (54κ.), Χ. Σβινέλης (60κ.) 1960 Ζαβορίτης (51κ.), Δ. Μιχαήλ (57κ.), Τσόκαρης (71κ.), Χωσάκος (63,5κ.), Χ. Σβινέλης (60κ.)  Δ. Μιχαήλ (9ος στους Ολυμπιακούς Αγώνες), Χ. Σβινέλης (2ος Βαλκανιονίκης)  1961 Χωσάκος (63,5.) 1962 Οικονομόπουλος (60κ.), Χάκης (75κ.), Δ. Τσιρώνης (60κ.), Ν. Βλασσόπουλος (60κ.) 1963 Ν. Βλασσόπουλος (60κ.), Α. Θεοτοκάτος (54κ.) 1964 Β. Οικονομάκος (71κ.), Δ. Τσιρώνης (60κ.), Α. Θεοτοκάτος (54κ.) 1965 Γ. Θεοτοκάτος (54κ.), Παπαθεοδώρου (63,5κ.), Β. Οικονομάκος (71κ.), Α. Θεοτοκάτος (65κ.) 1966 Α. Θεοτοκάτος (54κ.), Ν. Θεοφανάκης (81κ.), Β. Οικονομάκος (71κ.), Α. Θεοτοκάτος (57κ.) 1967 Β. Οικονομάκος (71κ.), Δ. Τσιρώνης (60κ.), Α. Θεοτοκάτος (57κ.) Β. Οικονομάκος (1ος στους Μεσογειακούς) 1968 Αγγ. Θεοτοκάτος (48κ.), Β. Οικονομάκος  (71κ.), Δ. Τσιρώνης (60κ.) Αγγ. Θεοτοκάτος (9ος στα 54κ. στους Ολυμπιακούς Αγώνες), Β. Οικονομάκος (συμμετοχή στους Ολυμπιακούς Αγώνες)  1969 Α. Θεοτοκάτος (51κ.), Β. Οικονομάκος (71κ.), Δ. Τσιρώνης (60κ.), Τσόκαρης (71κ.) Β. Οικονομάκος (5ος στο Πανευρωπαϊκό), Δ. Τσιρώνης (5ος στο Πανευρωπαϊκό)  1970 Β. Οικονομάκος (71κ.), Δ. Κουτσούγερας (81κ.) 1971 Γ. Αγριμανάκης (63,5κ.), Β. Οικονομάκος 71κ.)  Β. Οικονομάκος (9ος στο Πανευρωπαϊκό) 1972 Μ. Μπακρυσιώρης (57κ.), Γ. Αγριμανάκης (63,5κ.), Β. Οικονομάκος (71κ.)  Β. Οικονομάκος (9ος στους Ολυμπιακούς Αγώνες), Α. Θεοτοκάτος (57κ. 9ος στους Ολυμπιακούς Αγώνες) 1973 Χ. Κακούρης (60κ.), Ι. Χρήστου (Βαρέα), Γ. Αγριμανάκης (63,5κ.), Β. Οικονομάκος (71κ.) 1974 Παπαδόπουλος (81κ.), Χ. Κακούρης (60κ.), Μ. Μπακρυσιώρης (57κ.), Γ. Αγριμανάκης (63,5κ.), Δ. Κουτσούγερας (81κ.) 1975 Χαρίσης (75κ.), Χ. Κακούρης (63,5κ.), Ι. Χρήστου (Βαρέα), Δ. Κουτσούγερας (81κ.) 1976 Δ. Κουτσούγερας (81κ.), Παπαδόπουλος (71κ.), Χ. Κακούρης (60κ.), Ι. Χρήστου (Βαρέα), Μ. Μπακρυσιώρης (57κ.), Γ. Αγριμανάκης (63,5κ.)  Γ. Αγριμανάκης (συμμετοχή στους Ολυμπιακούς Αγώνες) 1977 Δ. Κουτσούγερας (81κ.), Παπαδόπουλος (75κ.), Χ. Κακούρης (60κ.), Ι. Χρήστου (Βαρέα), Μ. Μπακρυσιώρης (57κ.), Γ. Αγριμανάκης (63,5κ.) Χ. Κακούρης (9ος στο Πανευρωπαϊκό), Ι. Χρήστου (9ος στο Πανευρωπαϊκό), Γ. Αγριμανάκης (9ος στο Πανευρωπαϊκό) 1978 Μ. Μπακρυσιώρης (57κ.) Χ. Κακούρης (4ος στο Παγκόσμιο στα 63.5κ.) 1979 Αϊδηνιώτης (67κ.), Παπαδόπουλος (91κ.), Χ. Κακούρης (63,5κ.), Ι. Χρήστου (βαρέα), Μ. Μπακρυσιώρης (57κ.), Δ. Κουτσούγερας (81κ.) 1980 Κάζας (75κ.), Αϊδηνιώτης (63,5κ.), Χ. Κακούρης (67κ.), Ι. Χρήστου (Βαρέα), Μ. Μπακρυσιώρης (57κ.) Χ. Κακούρης (2ος στο Ακρόπολις), Δ. Κουτσούγερας (81κ.)(1ος στο Ακρόπολις) 1981 Χ. Κακούρης (63,5κ.), Ι. Χρήστου (Βαρέα), Μ. Μπακρυσιώρης (57κ.)  Γ. Τζαβάρας (3ος στα 91κ. των Πανευρωπαϊκών) 1982 Ντουρζιώτης (71κ.), Ι. Χρήστου (Βαρέα), Μ. Μπακρυσιώρης (57κ.), Μανώλης Σαρμάνης (60κ.)Μανώλης Σαρμάνης (3ος στα 60κ. Βαλκανικούς Τουρκία)  1983 Κάζας (75κ.), Μανώλης Σαρμάνης (60κ.) 1984 Παπανικολόπουλος (51κ.), Μανώλης Σαρμάνης (60κ.)Μανώλης Σαρμάνης (3ος στα 63,5κ. προολυμπιακούς Γερμανία)  1985 Παπανικολόπουλος (51κ.) 1986 Γ. Ιωαννίδης (75κ.), Παπανικολόπουλος (51κ.), Βασσάλος (54κ.) Γ. Ιωαννίδης (1ος στο Ακρόπολις)  1988 Γ. Ιωαννίδης (75κ.), Βασσάλος (54κ.) Γ. Ιωαννίδης (συμμετοχή στους Ολυμπιακούς Αγώνες)  1989 Γ. Ιωαννίδης (75κ.), Ιωαννίδης ΙΙ (63,5κ.), Βασσάλος (54κ.) Γ. Ιωαννίδης (5ος στο Ευρωπαϊκό) 1990 Γ. Ιωαννίδης (75κ.), Ιωαννίδης ΙΙ (63,5κ.) 1991 Βασιλικός (81κ.), Γ. Ιωαννίδης (75κ.) 1992 Β. Σμυρλής (63,5κ.), Ν. Ασκητής (+91κ.), Γ. Ιωαννίδης (75κ.) Ν. Ασκητής (2ος στο ΣΙΣΜ), Γ. Ιωαννίδης (1ος στο Ακρόπολις) 1993 Ντανιήλοφ (57κ.), Ασκητής (91κ.), Βασιλικός (81κ.), Ιωαννίδης ΙΙ (63,5κ.) 1994 Ιωαννίδης (75κ.) 1996 Ντανιήλοφ (60κ.), Ασκητής (81κ.), Βασιλικός (+91κ.) 1997 Ε. Τζαβάρας (91κ.), Βασιλικός (+91κ.), Θόδωρος Κοτάκος (67κ.) 1998 Σπύρος Κλαδούχας (75κ.), Θόδωρος Κοτάκος (67κ.), Στέλιος Γκίνης (63,5.), Γιάννης Βασίλας (51κ.) 1999 Θόδωρος Κοτάκος (67κ.), Ν.Γώγος (81κ.), Στέλιος Γκίνης (63,5κ.)Μανώλης Τορνάρης ( 1ος στα 81κ. στο Παγκύπριο) 2001 Θόδωρος Κοτάκος (71κ.) 2002 Σπύρος Κλαδούχας (91κ.) 2003 Σπύρος Κλαδούχας (91κ.), Θόδωρος Κοτάκος (69κ.) 2004  Σπύρος Κλαδούχας (συμμετοχή στους Ολυμπιακούς Αγώνες) 2007 Αναστάσιος Μπερδέσης (81κ.)2008Μανώλης Τορνάρης (91κ.) 
( Αρχικά 2ος, έπειτα 1ος μετά από μηδενισμό του Χαρίλαου Κοντογιώργη για χρήση απαγορευμένης ουσίας ) 2011 Αναστάσιος Μπερδέσης (81κ.) 2013 Ειρηναίος Τσινάκης (64κ.)  2014 Κωνσταντίνος Λελούδας (60κ.), Θοδωρής Ριτζάκης (69κ.)  2015 Ειρηναίος Τσινάκης (64κ.), Θοδωρής Ριτζάκης (69κ.) 2016 Διονύσης Περδικάρης (56κ.), Θοδωρής Ριτζάκης (69κ.), Θεόδωρος Ράλλης (91κ.) 2017 Εμμανουήλ Παπαδόπουλος (60κ.), Πολυνείκης Καλαμάρας (81κ.) 2022Θεωδορος Ριτζάκης (69κ), Σωτήρης Πανάγου (75κ). 2023 Γιώργος Παππάς (60κ.), Αναστάσης Κοροβέσης (71κ.), Φώτης Μποζιος (86κ.)

 Αξιόλογοι πυγμάχοι 
 20px Στέλιος Ανθόπουλος
 20px Γιώργος Αγριμανάκης
 20px Γιάννης Αϊδηνιώτης
 20px Κώστας Αθανασόπουλος
 20px Νίκος Ασκητής
 20px Νίκος Βαμβακάς
 20px Κώστας Βαρθολομαίος
 20px Στέλιος Γκίνης
 20px Γιάννης Βαρθολομαίος
 20px Πέτρος Βαρθολομαίος
 20px Νίκος Βλασσόπουλος
 20px Γιάννης Βασάλος
 20px Πάρης Βασιλικός
 20px Γιάννης Βασίλας
 20px Νίκος Γιαννόπουλος
 20px Μάκης Γαλάτης
 20px Μίλτος Γαλάτης
 20px Άγγελος Θεοτοκάτος 20px Γεράσιμος Θεοτοκάτος
 20px Διονύσιος Κουτσούγερας
 20px Γιώργος Ιωαννίδης
 20px Γιάννης Ιωαννίδης
 20px Θόδωρος Καραχάλιος
 20px Κώστας Κάτρης
 20px Γιάννης Καλούπης 
 20px Χρήστος Κακούρης
 20px Θόδωρος Κοτάκος
 20px Σπύρος Κλαδούχας
 20px Θανάσης Λαμπριανίδης 
 20px Τάσος Μπερδέσης
 20px Δημήτρης Μιχαήλ 
 20px Μανώλης Μπακρυσιώρης
 20px Γώγος Νικόλαος
 20px Βαγγέλης Οικονομάκος
 20px Γιάννης Παπαδόπουλος
 20px Βαγγέλης Παναγιωτίδης 20px Χρήστος Παπανικολόπουλος  
 20px Στέλιος Σαράφογλου 
 20px Χάρης Σβινέλης
 20px Γιώργος Στουραΐτης  
 20px Τάκης Στασινόπουλος
 20px Ηρακλής Σερβετάς
 20px Βαγγέλης Σμυρλής
 20px Μανώλης Σαρμάνης
 20px Δημήτρης Σουλόπουλος
 20px Γιάννης Τζαβάρας
 20px Γιώργος Τσαλδάρης
 20px Γρηγόρης Τσόκαρης
 20px Ειρηναίος Τσινάκης
 20px Δημητρης Τσιρώνης
 20px Γιάννης Χρήστου
 20px Άγγελος Χαρίσης 
 20px Μανώλης Τορνάρης
 20px Νίκος Τορνάρης
 20px Αλέξανδρος Χαλάς

 Αξιόλογοι προπονητές 
 20px Τζον Σίριλ Κάμπελ
 20px Γιώργος Βαρθολομαίος
 20px Λεωνίδας Ηλιόπουλος
 Γιάννης Αϊδηνιώτης
 Εμμανουήλ Λαβδάκης 

 Παραπομπές 

 Πηγές 
 Σήφης Βοτζάκης (συνεργ. Βαγγέλης Μελέκογλου), 100 χρόνια Παναθηναϊκός • Η ιστορία 1908-2008, Εκδόσ. Α.Α Λιβάνη, Αθήνα 2008, ISBN 960-1418-75-X
 συλλογικό έργο, Τριφύλλι 100 χρόνια, επετειακή έκδοση εφ. Goal news, Αθήνα 2008
 Ο Παναθηναϊκός στηρίζει την ελληνική πυγμαχία σε διαχρονική πορεία, Γιώργος Λιβέρης, ιστότοπος Συλλόγου Παλαιμάχων Αθλητών Παναθηναϊκού ΑΟ.

 Εξωτερικοί σύνδεσμοι 

 Αθλήματα > Πυγμαχία , ιστότοπος Παναθηναϊκού Αθλητικού Ομίλου
 Τμήματα > Πυγμαχία, ιστότοπος Συλλόγου Παλαιμάχων Αθλητών Παναθηναϊκού ΑΟ
 ιστολόγιο, Σύλλογος Παλαιμάχων Αθλητών Παναθηναϊκού ΑΟ.

Πυγμαχία
Κατηγορία:Ελληνικοί σύλλογοι πυγμαχίας